recursal/SuperWikiNEXT-32B huggingface dataset:
**মনোরঞ্জন ধর** (২১ ফেব্রুয়ারি ১৯০৪ - ২২ জুন ২০০০) বাংলাদেশের একজন রাজনীতিবিদ এবং কূটনীতিক। স্বাধীন বাংলাদেশের প্রথম জাতীয় নির্বাচনে জয়ী হয়ে তিনি মন্ত্রীর দায়িত্ব পান। বাংলাদেশের সংবিধানের প্রথম চারটি সংশোধনী তাঁর হাত ধরেই সম্পন্ন হয়।

শৈশব জীবন
---------

মনোরঞ্জন কলকাতা বিশ্ববিদ্যালয় থেকে বি.এ এবং এল.এল.বি ডিগ্রি লাভ করেন। তিনি ১৯২১ সালে অসহযোগ আন্দোলনে যোগ দেন। তিনি ১৯৩০ সালে চট্টগ্রাম অস্ত্রাগার লুন্ঠনে অংশগ্রহণ করেন। তিনি ১৯৩৮ - ১৯৪০ 'গন-অভিযান' সাপ্তাহিক পত্রিকার সম্পাদক ছিলেন।

রাজনৈতিক জীবন
-------------

মনোরঞ্জন ধর ১৯৪৬ সালে বঙ্গীয় প্রাদেশিক আইনসভার সদস্য নির্বাচিত হন। তিনি ১৯৪৭ সাল থেকে ১৯৫৮ সাল পর্যন্ত তিনি পূর্ব বাংলা প্রাদেশিক আইন পরিষদের সদস্য ছিলেন। বায়ান্নের ভাষা আন্দোলনে তিনি আইন পরিষদের ভেতরে ও বাইরে সক্রিয় ভূমিকা পালন করেন। এ কারণে তিনি কারাবরণও করেন। তিনি ১৯৫৪ সালে আইন পরিষদ কর্তৃক গঠিত সংখ্যালঘু কমিশনের সদস্য ছিলেন। তিনি ১৯৫৬-৫৮ সালে পূর্ব পাকিস্তান সরকারের অর্থ ও সংখ্যালঘু দফতরের মন্ত্রী ছিলেন। তিনি ১৯৭২ সালে জাপানে বাংলাদেশের রাষ্ট্রদূত নিযুক্ত হন। ১৯৭৩ সালে প্রথম জাতীয় সংসদ নির্বাচনে আওয়ামী লীগের মনোনয়নে তিনি সংসদ সদস্য নির্বাচিত হন এবং ১৯৭৩ সালের ১৬ মার্চ বাংলাদেশ সরকারের আইন, সংসদ ও বিচার বিষয়ক মন্ত্রীর দায়িত্ব লাভ করেন।

শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রিসভায় আইন মন্ত্রী ছিলেন।

আরও দেখুন
---------

* মোশতাক আহমেদ মন্ত্রিসভা

তথ্যসূত্র
---------

1. 1 2  মোঃ আলী আকবর (২০১২)। "ধর, মনোরঞ্জন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "Those Days At BangabhavanIn August 1975: Reminiscence (Part 1) | Asian Tribune"। *www.asiantribune.com*। ২০১৬-০৯-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৭।
3. ↑  (১৯৪৭-১৯৫৪), পাকিস্তানের গণপরিষদ (১৯৫১-০১-০১)। *Debates. Official Report* (ইংরেজি ভাষায়)। পৃষ্ঠা ১৮৬।
4. ↑  পাকিস্তানের গণপরিষদ (১৯৫৩-০১-০১)। *Debates: Official Report* (ইংরেজি ভাষায়)। ব্যবস্থাপক, পাকিস্তান সরকার প্রেস।

|
|  |
|
| পূর্বসূরী:**কামাল হোসেন** | **বাংলাদেশের আইন, বিচার ও সংসদ বিষয়ক মন্ত্রী**১৬ মার্চ ১৯৭৩ – ১০ নভেম্বর ১৯৭৫ | উত্তরসূরী:**আবু সাদাত মোহাম্মদ সায়েম** |
|
**ক্যানিং** (পোর্ট ক্যানিং নামেও পরিচিত) হল ক্যানিং মহকুমার সদর দফতর এবং ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ক্যানিং থানার অন্তর্গত শহর। এই শহরটিতে ক্যানিং ১ এবং ক্যানিং ২ - ব্লকের সদর দপ্তর এই শহরে অবস্থিত। শহরটি একটি পরিত্যক্ত বন্দরের স্মৃতি বহন করে, যা মাতলা নদীর গতিপথ পরিবর্তনের ভাগ্যের উপর কিছুটা হলেও নির্ভরশীল।

নামকরন
------

এই স্থানটির নাম চার্লস ক্যানিংয়ের নামে নামকরণ করা হয়। তিনি ১৮৫৬ থেকে ১৮৫৮ পর্যন্ত ভারতের গভর্নর জেনারেল এবং ১৮৫৮ থেকে ১৮৬২ সাল পর্যন্ত গভর্নর জেনারেল ও ভাইসরয় ছিলেন।

ইতিহাস
------

অর্থনীতি
--------

### মাছের কেন্দ্র

কানিং কলকাতার মাছ সরবরাহের জন্য একটি বড় বাজার। 

### ভূ-উপাত্ত

ক্যানিং ও সুন্দরবনের যোগাযোগকারী মাতলা সেতু
শিয়ালদহ দক্ষিণ লাইন থেকে ক্যানিংগামী ট্রেন চলে এবং ভাড়া ১৫ টাকা। দুটি রাস্তা বা সড়কপথ: একটি ইস্টার্ন মেট্রোপলিটান বাইপাস; দ্বিতীয়টি বাসন্তী হাইওয়ে। এই দুটি পথ দ্বারা ক্যানিং কলকাতার সঙ্গে যুক্ত। ক্যানিং এ বিভিন্ন মানের ট্রাভেল এজেন্সি কোম্পানি পর্যটন ব্যবসা শুরু করেছে। সুন্দরবন ভ্রমণের জন্য ব্যক্তিগত লঞ্চ (নৌকা) ভাড়া দেওয়া, পর্যটন স্থল, কুমির প্রকল্প ইত্যাদি ভ্রমনের ব্যবস্থা থাকায় বর্তমানে এখানে পর্যটন শিল্প গড়ে উঠেছে।

### উৎসব এবং মেলা

ক্যানিং এ কয়েকটি উৎসব এবং মেলা একটি বিশেষ আড়ম্বরে পালিত হয়। তাদের বেশিরভাগই শীতকালীন ঋতুতে হয়। *সুন্দরবন মেলা* ক্যানিং এবং সমগ্র দক্ষিণ ২৪ পরগনা জেলার বৃহত্তম মেলা। এই মেলা ৩ থেকে ১২ জানুয়ারি ক্যানিংয়ের *বন্ধুমহল ক্লাব* দ্বারা পরিচালিত হয়। অন্য বড় উৎসব হল *সুন্দরবন উৎসব*। সুন্দরবনের মানুষকে একত্রিত করার জন্য এবং যোগাযোগ করার জন্য রাজ্য প্রশাসন কর্তৃক এটি প্রধানত পরিচালিত হয়।

যোগাযোগ
-------

**বাস**:

* এসডি ৩২ বারুইপুর - ঝাড়খালী
* এসডি ৪১ অ্যামময়েটি ঘাট - জামতলা
* এসডি ৬৩ বারুইপুর - গদখালী
* এসডি ২৬৪ বারুইপুর - চুনোখালী
* এসডি ৮৫ মৌখালী - ধামাখালী

**মিনি বাস**:

* এম ১৩ বারুইপুর - ক্যানিং
* গোলাবাড়ী - ক্যানিং এক্সপ্রেস বাস
* গদখালি - দিঘা

তথ্যসূত্র
---------

1. ↑  "Canning or Matla Population Census 2011"।
2. ↑  Edwardes, Michael, *A History of India*, paper back edition 1967, p.326, The New English Library.
**দ্বিতীয় ঈশ্বর গুপ্ত সেতু** হল হুগলী নদীর উপর বিস্তৃত একটি নির্মাণাধীন এক্সট্রাডোজড তার আলম্বিত সেতু, যা নদিয়া জেলার কল্যাণীকে হুগলি জেলার বাঁশবেড়িয়ার সাথে সংযুক্ত করে। সেতুটি রেল ইন্ডিয়া টেকনিক্যাল অ্যান্ড ইকোনমিক সার্ভিসের নকশায় তৈরি করা হচ্ছে। এটি কল্যাণী এক্সপ্রেসওয়ের অংশ।

হুগলি নদী জুড়ে একটি সেতু নির্মাণের ধারণাটি ২০১৬ খ্রিস্টাব্দে উদ্ভূত হয়েছিল। মূল পরিকল্পনা ছিল পুরাতন ঈশ্বর গুপ্ত সেতুর বিকল্প হিসাবে একটি সেতু নির্মাণ, যা দিল্লি রোড ও ৬ নং রাজ্য সড়ক এবং কল্যাণী এক্সপ্রেসওয়ে ও ১২ নং জাতীয় সড়কের মাঝে সংযোগ ঘটাবে। সেতুর স্তম্ভগুলো ডেক থেকে বাইরের দিকে ঝুকে থাকবে, সেই সঙ্গে এগুলি কংক্রিট ব্যবহার করে নির্মিত হবে। সেতুর ডেকটি ৭ টি স্প্যান নিয়ে গঠিত।

ইতিহাস
------

### পরিকল্পনা

বাঁশবেড়িয়া ও কল্যাণীর মাঝে হুগলী নদী জুড়ে প্রথম সেতুটি ১৯৮৯ খ্রিস্টাব্দে নির্মিত হয়েছিল, তবে ২০১০-এর দশকে সেতুতে নির্মাণগত ত্রুটি ও কাঠামোগত দুর্বলতা পরিলক্ষিত হয়। পুরাতন সেতুটি প্রতিস্থাপনের জন্য একটি নতুন সেতুর প্রস্তাব সর্বপ্রথম ২০১৪ খ্রিস্টাব্দে উত্থাপিত হয়। এই সেতু প্রকল্পের অনুমোদন পশ্চিমবঙ্গ সরকার ২০১৫ খ্রিস্টাব্দে প্রদান করে। সেতুটি দিল্লি রোড ও ১২ নং জাতীয় সড়কের মধ্যে সংযোগকারী ২১ কিলোমিটার দীর্ঘ সড়ক প্রকল্পের অংশ হিসাবে পরিকল্পনা করা হয়েছিল।

সেতুর জন্য বিশদ প্রকল্প প্রতিবেদন (ডিপিআর) তৈরির প্রতিযোগিতা অনুষ্ঠিত হয়েছিল, যেখানে *রেল ইন্ডিয়া টেকনিক্যাল অ্যান্ড ইকোনমিক সার্ভিসে* প্রস্তাবগুলির প্রকৌশল গুণাবলী পরীক্ষা করেছিলেন। বিশদ প্রকল্প প্রতিবেদন (ডিপিআর) প্রস্তুতের জন্য ডেনমার্কের সিওডব্লিউআই সংস্থাকে নির্বাচিত করা হয়েছিল। সেতুর পরামর্শদাতা হিসেবে আইআইটি খড়গপুর, আইআইটি মাদ্রাজ ও আইআইটি কানপুরকে নিযুক্ত করা হয়েছিল। নকশা অনুমোদন দেওয়ার ক্ষেত্রে ভূমিকম্পের বিষয়টিতে গুরুত্ব সহকারে পর্যালোচনা করা হয়েছিল।

### নির্মাণ

নির্মাণ কাজ শুরু করার জন্য একটি অনুষ্ঠান ২০১৮ খ্রিস্টাব্দে অনুষ্ঠিত হয়েছিল।

বর্ণনা
------

### স্থাপত্যগত বৈশিষ্ট্য

দ্বিতীয় ঈশ্বর গুপ্ত সেতু হল একটি এক্সটাডোজ কেবল-স্টেইড সেতু। ৬ টি কংক্রিট-নির্মিত পাইলন কেবলগুলিকে ধরে আছে। সেতুটিতে দুটি ক্যারেজওয়ে সহ ইস্পাতের কাঠামোযুক্ত কংক্রিট ডেক রয়েছে, যার মোট দৈর্ঘ ৭১৪ মিটার (২,৩৪৩ ফু)। ডেকের ক্যারেজওয় দুটির প্রস্থ ৩৫ মিটার (১১৫ ফু)।

তথ্যসূত্র
---------

1. 1 2 3 4  "New Ishwar Gupta Bridge To Add Beauty To 21Km Long Mogra-Barojaguli Flyover" (ইংরেজি ভাষায়)। এনএফএন নেটওয়ার্ক। ১৫ জানুয়ারি ২০১৯। সংগ্রহের তারিখ ৩০ জানুয়ারি ২০২৪।
2. ↑  মন্ডল, রজত (১৬ জুন ২০১৪)। "বৃহত্তর কলকাতার গতি ফেরাবে বিকল্প পথ"। *এইসময়*। সংগ্রহের তারিখ ৩০ জানুয়ারি ২০২৪।
3. ↑  চক্রবর্তী, সুমন (২৫ ফেব্রুয়ারি ২০১৫)। "West Bengal plans six-lane bridge over Hooghly"। *দ্য টাইমস অব ইন্ডিয়া* (ইংরেজি ভাষায়)। কলকাতা। সংগ্রহের তারিখ ৩০ জানুয়ারি ২০২৪।
4. ↑  "L&T Construction bags orders worth Rs 1,521 cr"। *www.projectstoday.com* (ইংরেজি ভাষায়)। সংগ্রহের তারিখ ৩০ জানুয়ারি ২০২৪।
5. ↑  "মগরায় রাজ্যের দীর্ঘতম সেতু, দায়িত্বে নিগম"। *এইসময়*। ২৩ ডিসেম্বর ২০১৫। সংগ্রহের তারিখ ৩০ জানুয়ারি ২০২৪।
6. ↑  "Now, travel to Kalyani-Dankuni in 30 minutes"। *www.millenniumpost.in* (ইংরেজি ভাষায়)। ৩০ অক্টোবর ২০১৭। সংগ্রহের তারিখ ৩০ জানুয়ারি ২০২৪।
ট্রসিঙেন'এ কোম্পানির সদর দফতর
হোনার-মুন্ডহারমোনিকা "ক্রোমাটিকা"
**হোনার মুজিকিনস্ট্রুমেনটে গেএমবেহা উন্ড কো কেজি** হল একটি জার্মান কোম্পানি যা বিভিন্ন ধরনের বাদ্যযন্ত্র তৈরী করে থাকে। দক্ষিণ জার্মানির ট্রসিঙেন'এ এই কোম্পানিটির সদর দফতর অবস্থিত। মাটিয়াস হোনার (১৮৩৩-১৯০২) ১৮৫৭ সালে কোম্পানিটির প্রতিষ্ঠা করেন। কোম্পানিটি সারা বিশ্বে হারমোনিকা ও একর্ডিয়ন নির্মাতা হিসেবে বিখ্যাত। কোম্পানিটি গত দেড়শ বছর ধরে বিভিন্ন ধরনের হারমোনিকা উদ্ভবন ও নির্মাণ করে আসছে যা পেশাদার বাজিয়েদের কাছে অত্যন্ত জনপ্রিয়। বছরে প্রায় দশ লক্ষ হারমোনিকা তৈরীর পাশাপাশি কোম্পানিটি একর্ডিয়ন, ক্যাজু, বাঁশি, মেলোডিকা, ব্যাঞ্জো, গিটার, বেস গিটার এবং উঁকুলেলেও প্রস্তুত করে থাকে। এর মধ্যে মেলোডিকা বাদ্যযন্ত্রটি ১৯৫৭ সালে হোনার কোম্পানিরই উদ্ভাবন। ১৯৬৮-১৯৭৬ সালের মধ্যে এরা কম্পিউটারও তৈরি করে।

ইতিহাস
------

মাটিয়াস হোনার প্রারম্ভিক জীবনে একজন ঘড়ি মেরামতকারী (*উয়রমাখার*) হলেও ১৮৫৭ সালে তার স্ত্রী ও একজন কর্মচারীর সহায়তায় নিজহাতে হারমোনিকা প্রস্তুত করা শুরু করেন। প্রথম বছর তিনি মাত্র ৬৫০ টি হারমোনিকা তৈরী করেন। খুব শীঘ্রই তার হারমোনিকা জনপ্রিয় হয়ে ওঠে এবং তার জীবদ্দশাতেই তিনি পৃথিবীর সবচেয়ে বড় হারমোনিকা তৈরির কারখানা স্থাপন করেন। আমেরিকার গৃহযুদ্ধের সময় মাটিয়াস হোনার আমেরিকায় তার পরিবারের সদস্যদের মাধ্যমে যুদ্ধরত সৈনিকদের কাছে হারমোনিকা সরবরাহ করেন।

শুরুর দিকে শুধুমাত্র ডায়াটোনিক হারমোনিকা তৈরী করলেও ১৯২০ সালের দিকে কোম্পানিটি ক্রোমাটিক হারমোনিকা প্রস্তুত করা শুরু করে যা যেকোনো সুরেই বাজানো যায়। অবশ্য তৎকালীন বিখ্যাত হারমোনিকা বাদক বোরহ মিনোভিচ দাবী করেন যে তিনিই হোনারের কাছে ক্রোমাটিক হারমোনিকার নকশা বিক্রি করেছিলেন।

তথ্যসূত্র
---------

1. ↑  Computer vom „Bläslemacher"  ওয়েব্যাক মেশিনে আর্কাইভকৃত ২ নভেম্বর ২০১৩ তারিখে »Die Zeit« ১১ আগস্ট, ১৯৭২. সংগৃহীত ১৬ জানুয়ারি, ২০১৫।
2. ↑  *How To Play The Hohner 10 Hole Diatonic Harmonica* by David Harp
3. ↑  "সংরক্ষণাগারভুক্ত অনুলিপি"। ১৯ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৫।
4. ↑  The *House of Blues Radio Hour* episode *Harmonica Documentary*
5. ↑  *Playing the Harmonica* by Dave Oliver

বহিঃসংযোগ
---------

* Hohner USA
* Hohner  ওয়েব্যাক মেশিনে আর্কাইভকৃত ১৪ জুলাই ২০১৪ তারিখে
পুরুলিয়া
**পুরুলিয়া** (ইংরেজি: Purulia), ভারতের পশ্চিমবঙ্গ রাজ্যের পুরুলিয়া জেলার একটি শহর ও পৌরসভা এলাকা ।
পুরুলিয়া ছাড়াও রঘুনাথপুর, আদ্রা, ঝালদা, বলরামপুর, কাশীপুর এই জেলার উল্লেখযোগ্য শহর।

পূর্ব দিকে বাঁকুড়া, উত্তরে বর্ধমাণ, দক্ষিণে পঃমেদিনীপুর জেলা এবং পশ্চিমে ঝাড়খণ্ড রাজ্য রয়েছে।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°২০′ উত্তর ৮৬°২২′ পূর্ব﻿ / ﻿২৩.৩৩° উত্তর ৮৬.৩৭° পূর্ব﻿ / 23.33; 86.37। সমুদ্র সমতল থেকে এর গড় উচ্চতা হল ২২৮ মিটার (৭৪৮ ফুট)।

জনসংখ্যার উপাত্ত
----------------

ভারতের ২০১১ সালের আদমশুমারি অনুসারে পুরুলিয়া শহরের জনসংখ্যা হল ১,২১,০৬৭ জন, যাতে পুরুষের সংখ্যা ৬২,৩৫১ এবং নারীর সংখ্যা ৫৮,৭১৬ । এর মধ্যে পুরুষ ৫২%, এবং নারী ৪৮%।

এখানে সাক্ষরতার হার ৮২.০৯% ২০০১ এর ৫৫.৫৭% এর তুলনায়। পুরুষদের মধ্যে সাক্ষরতার হার ৮৮.৪০%, এবং নারীদের মধ্যে এই হার ৭৫.৩৯%। সমগ্র ভারতের সাক্ষরতার হার ৭৪.০৪% ।

এই শহরের জনসংখ্যার ১৪% হল ৬ বছর বা তার কম বয়সী ২০০১ এর ১৬.১২% এর তুলনায়।

তথ্যসূত্র
---------

1. ↑  "Puruliya"। *Falling Rain Genomics, Inc*। সংগ্রহের তারিখ অক্টোবর ১৫, ২০০৬।
2. ↑  "ভারতের ২০১১ সালের আদমশুমারি"। সংগ্রহের তারিখ জুন ১৫, ২০২০।
ফ্রিকোয়েন্সি **মডুলেশন**
টেলিযোগাযোগের ক্ষেত্রে **মডুলেশন** (ইংরেজি ভাষায়: Modulation) বলতে কোন পর্যাবৃত্ত তরঙ্গকে ব্যবহার করে একটি তথ্য সংকেত প্রেরণের জন্য উক্ত তথ্য সংকেতটিকে বিভিন্ন ভাবে পরিবর্তন করার প্রক্রিয়াকে বোঝায়। একজন সঙ্গীতজ্ঞ যেমন বাদ্যযন্ত্রের ভলিউম, টাইমিং ও পিচ পরিবর্তনের মাধ্যমে তা থেকে নিঃসৃত স্বরের পরিবর্তন করেন, এই ব্যাপারটাও অনেকটা তেমন। টেলিযোগাযোগে কোন তরঙ্গকে মড্যুলেশন করার জন্য তার সাথে একটি উচ্চ কম্পাঙ্কের বাহক সংকেত যুক্ত করা হয়। এভাবে মূল তথ্য সংকেতটির তিনটি ধর্ম পরিবর্তন করা যায়। ধর্ম তিনটি হল বিস্তার (ভলিউম), কম্পাঙ্ক (frequency) এবং দশা (পিচ)। ব্র্যাকেটের শব্দগুলো এর সাথে সামঞ্জস্যপূর্ণ সঙ্গিতীয় ভাষাকে নির্দেশ করছে।

মডুলেশনের প্রকারভেদঃ
--------------------

* **অ্যামপ্লিচ্যুড মড্যুলেশন (A.M)**: যে মডুলেশনে মডুলেটিং ফ্রিকোয়েন্সী অনুক্রমে ক্যারিয়ার সিগন্যালের অ্যামপ্লিচ্যুড পরিবর্তন করা হয় তাকে অ্যামপ্লিচ্যুড মডুলেশন বলে।

* **ফ্রিকোয়েন্সি মড্যুলেশন (F.M)**: যে মডুলেশনে মডুলেটিং ফ্রিকোয়েন্সীর অনুক্রমে ক্যারিয়ার সিগন্যালের ফ্রিকোয়েন্সী পরিবর্তন করা হয় তাকে ফ্রিকোয়েন্সী মডুলেশন বলে।

* **ফেজ মড্যুলেশন (P.M)**: যে মডুলেশনে মডুলেটিং ফ্রিকোয়েন্সীর অনুক্রমে ক্যারিয়ার সিগন্যালের ফেজ পরিবর্তন করা হয় তাকে ফেজ মডুলেশন বলে।

মডুলেশনের প্রয়োজনীয়তাঃ
------------------------

মডুুুলেশনের প্রয়োজনীয়তা টেলিযোগাযোগ মাধ্যমে ব্যপক। এটি ছাড়া টেলিযোগাযোগ ব্যবস্থা অচল প্রায়। নিচে এর প্রয়োজনীয়তা উল্লেখ করা হলো- 

১)  এন্টিনার দৈর্ঘ্য কমাতে ।

২)অপারেটিং রেঞ্জ বৃদ্ধি করে ।

৩) ফ্রি স্পেসে বেশি দূর পর্যন্ত তথ্য পৌছে দেয়া যায়। 

৪) তার বিহীন যোগাযোগ ব্যবস্থা বৃদ্ধি করে ।

৫) সিগন্যালের গোপনীয়তা বৃদ্ধি করে।

৬) ব্যান্ড উইডথ ইচ্ছা মত বৃদ্ধি করা ও কমানো যায় ।

আরও দেখুন
---------

* বৈদ্যুতিক রেজোন্যান্স
* যোগাযোগ চ্যানেল
* মডেম
* মড্যুলেটর
* রিং মড্যুলেশন
* ডিমডুলেশন

তথ্যসূত্র
---------

1. ↑  কাকে বলে, মডুলেশন (৬/১/২০২০)। "মডুলেশন কি এবং কাকে বলে?"। *Farad Lab*। ৬/১/২০২০ তারিখে মূল থেকে আর্কাইভ করা। সংগ্রহের তারিখ ৬/১/২০২০।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=, |আর্কাইভের-তারিখ=` (সাহায্য)
2. ↑  মডুলেশনের, প্রয়োজনীয়তা (৬/১/২০২০)। "মডুলেশন কি এবং কাকে বলে?"। *Farad Lab*। ৬/১/২০২০ তারিখে মূল থেকে আর্কাইভ করা। সংগ্রহের তারিখ ৬/১/২০২০।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=, |আর্কাইভের-তারিখ=` (সাহায্য)
স্কাউটিং আন্দোলনের প্রবক্তা লর্ড ব্যাডেন পাওয়েল ১৮৫৭ খ্রিস্টাব্দের ২২ ফেব্রুয়ারি জন্মগ্রহণ করেন এবং তাঁরই হাত ধরে ১৯০৭ খ্রিস্টাব্দে স্কাউটিং আন্দোলনের সূত্রপাত ঘটে। তাই ২২ ফেব্রুয়ারি দিনটিকে বিশ্বব্যাপী স্কাউট দিবস হিসেবে পালিত হয়।

প্রতিষ্ঠাতা দিবস
----------------

বিশ্বব্যাপী প্রায় সব স্কাউট অ্যাসোসিয়েশনে সদস্য প্রতিষ্ঠাতা দিবস পালন করে ২২ শে ফেব্রুয়ারি। রবার্ট ব্যাডেন-পাওয়েল স্কাউটিং এর প্রতিষ্ঠাতা। রবার্ট ব্যাডেন পাওয়েল জন্ম দিন ১৮৫৭ সালে এবং কাকতালীয়ভাবে তাঁর স্ত্রী ওলেভ ব্যাডেন পাওয়েল এর জন্মদিন জন্ম ১৮৮৯ সালে।  কেনিয়াতে ব্যাডেন-পাওয়েল কবর একটি তীর্থস্থানে পরিণত হয়েছে,  এবং প্রতি বছর, কেনিয়া স্কাউটস অ্যাসোসিয়েশন এবং কেনিয়া গার্ল গাইডস অ্যাসোসিয়েশনের সদস্যরা কবরে স্কাউটিং উদযাপন করে। 

স্বতন্ত্র অ্যাসোসিয়েশনগুলি অন্যান্য তারিখেও তাদের নিজস্ব প্রতিষ্ঠা উদযাপন করে, যদিও এগুলি সাধারণত "প্রধান" বার্ষিকীর মধ্যে সীমাবদ্ধ থাকে, যেমন একটি দশকীয় ৷ মার্কিন যুক্তরাষ্ট্রের গার্ল স্কাউটস ৩১ অক্টোবর জুলিয়েট গর্ডন লো- এর জন্মদিনে প্রতিষ্ঠাতা দিবস উদযাপন করে।

World Thinking Day
------------------

আরও দেখুন: World Thinking Day
Thinking Day is celebrated on 22 February.
The World Association of Girl Guides and Girl Scouts (WAGGGS) chose the date as it was the birthday of Scouting and Guiding founder Robert Baden-Powell and of Olave Baden-Powell. It is thus celebrated by Girl Guides and Girl Scouts associations. SAGNOs (those associations which are part simultaneously of WAGGGS and WOSM) usually take part in it. It is also celebrated by some boy-oriented scout associations belonging to WOSM (i.e. Greece, where it is called *Imera Skepseos*),

আরও দেখুন
---------

* বাংলাদেশ স্কাউটস
* বিশ্ব দিবস তালিকা

তথ্যসূত্র
---------

1. ↑  Nyawira, Lydiah (২০১৯-০২-২৪)। "Scouts from all over the world mark Founders Day in Nyeri"। The Standard Group। সংগ্রহের তারিখ ২০১৯-১০-১০।
2. ↑  Wendell, Bryan (২০১৪-০৪-১১)। "Scouting family takes pilgrimage to Baden-Powell's grave in Kenya"। *Bryan on Scouting*। BSA। সংগ্রহের তারিখ ২০১৯-১০-১০।
3. ↑  "Historic shrine that's home to boy scouts and girl guides"। *Daily Nation*। ২০১৬-০৩-০৩। সংগ্রহের তারিখ ২০১৯-১০-১০।
বাংলা মদের একটি খালি বোতল।
**বাংলা মদ**  হল একটি পানীয়, যা স্টার্চ থেকে তৈরি এবং পশ্চিমবঙ্গে বিক্রি হয়। এই পানীয় বিক্রি করার জন্য সরকারি অনুমোদিত দোকান (লাইসেন্সধারী কাউন্টার) আছে। এটি একটি বিশুদ্ধ দেশীয় মদ। উল্লেখযোগ্য বাংলা মদের নাম হল ডায়নামিক,সাকে,রয়্যাল চয়েস,উড়ান, ক্যাপ্টেন, পিনকন বাংলা নম্বর ওয়ান, টারজান, দাদা, ওয়ান্ডার ইত্যাদি।

উপকরণ
-----

জোয়ার, বাজরা, গম এর মতো শস্যদানা থেকে **বাংলা মদ** তৈরি করা হয়।তবে অনেক সময় ভাত দিয়েও তৈরি করা হয়।

বিপণন
-----

২০১৫ সালের সরকারি তথ্য অনুযায়ী, পশ্চিমবঙ্গ রাজ্যে ৪৮% বাজার এখনও আইএমএফএল-এর দখলে। ৩৯% দেশি মদের কব্জায়। ১১% বিয়ার ও বাকি ২% ওয়াইন ও অন্যান্য সুরার দখলে। কিন্তু বাজারে দেশি মদের দখল যে ভাবে বাড়ছে, তাতে এই হিসেব অন্যরকম হওয়ার দিকে হাঁটছে বলে অনেকের ধারণা।

২০১৫ সালে হুইস্কি, ভদকা, জিন, রাম-এর মতো ভারতে তৈরি বিদেশি মদের (ইন্ডিয়া মেড ফরেন লিকার বা আইএমএফএল) বিক্রি যেখানে ১৭ শতাংশ কমেছে, সেখানে দেশি বা বাংলা মদের বিক্রি বেড়েছে ২০ শতাংশ। দেখা যাচ্ছে, পশ্চিমবঙ্গ রাজ্যের আবগারি রাজস্বের সিংহভাগই আসছে তুলনায় সস্তার বাংলা মদ থেকে। ২০১৪-’১৫ অর্থবর্ষে সেই অঙ্ক ছুঁয়েছে ৩,৬০০ কোটি টাকা।

তথ্যসূত্র
---------

1. ↑  "বাংলা মদের বাংলা বাজার"। kolkata24x7.com। ৩ জুলাই ২০১৬। ১০ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৮।
2. 1 2 3  "কুলীন হওয়ার দৌড়ে এতদিনের ব্রাত্য বাংলা"। আনন্দবাজার পত্রিকা। ৫ জুন ২০১৫। সংগ্রহের তারিখ ৯ জুলাই ২০১৮।

বহিঃসংযোগ
---------
**নতুন দিল্লি-চেন্নাই প্রধান লাইন** হল একটি রেললাইন যা চেন্নাই এবং দিল্লিকে সংযুক্ত করে ভারতের পূর্ব উপকূলীয় সমভূমি, পূর্ব ঘাট, ডেকান মালভূমি এবং যমুনা নদীর উপত্যকার দক্ষিণ অংশ জুড়ে। এটি ২,১৮২ কিলোমিটার (১,৩৫৬ মা) ) দূরত্ব কভার করে দিল্লি, হরিয়ানা, উত্তরপ্রদেশ, রাজস্থান, মধ্যপ্রদেশ, মহারাষ্ট্র, তেলেঙ্গানা, অন্ধ্রপ্রদেশ এবং তামিলনাড়ু জুড়ে। রুটটি গ্র্যান্ড ট্রাঙ্ক এক্সপ্রেস দ্বারা ব্যবহৃত হয় এবং অনেকে এটিকে **গ্ৰ্যান্ড ট্রাঙ্ক রুট** হিসাবে উল্লেখ করেন।

বিভাগ
-----

২,১৮২ কিমি (১,৩৫৬ মা)-দীর্ঘ ট্রাঙ্ক লাইন সব থেকে লম্বা এবং ব্যস্ত লাইনের একটি। এটিকে বিভিন্ন ভাগ করা হয়েছে।

1. আগ্ৰা কর্ড
2. আগ্ৰা–ভোপাল বিভাগ
3. ভোপাল–নাগপুর বিভাগ
4. নাগপুর–কাজিপেট বিভাগ
5. কাজিপেট–বিজয়ওয়াড়া বিভাগ
6. বিজয়ওয়াড়া–চেন্নাই বিভাগ

ইতিহাস
------

আগ্রা-দিল্লি কর্ড ১৯০৪ সালে খোলা হয়েছিল।  এর কিছু অংশ নতুন দিল্লী নির্মাণের সময় পুনঃস্থাপন করা হয়েছিল (১৯২৭-২৮ সালে উদ্বোধন করা হয়েছিল)। 

আগ্রা-গোয়ালিয়র লাইনটি ১৮৮১ সালে গোয়ালিয়রের মহারাজা দ্বারা খোলা হয়েছিল এবং এটি সিন্ধিয়া রাজ্য রেলওয়েতে পরিণত হয়েছিল।

ইন্ডিয়ান মিডল্যান্ড রেলওয়ে ১৮৮৯ সালে গোয়ালিয়র-ঝাঁসি লাইন এবং ঝাঁসি-ভোপাল লাইন নির্মাণ করে ।

ভোপাল-ইটারসি লাইন ১৮৮৪ সালে ভোপালের বেগম দ্বারা খোলা হয়েছিল।  ১৯২৩ থেকে ১৯২৪ সালের মধ্যে  নাগপুরের সাথে যুক্ত ছিল।

নাগপুর-বলহারশাহ লাইন নির্মাণের সময়কাল অনিশ্চিত।

বিজয়ওয়াদ-চেন্নাই লাইন ১৮৯৯ সালে নির্মিত হয়েছিল। 

ওয়াদি-সেকেন্দ্রাবাদ লাইনটি ১৮৭৪ সালে হায়দ্রাবাদের নিজামের অর্থায়নে নির্মিত হয়েছিল। এটি পরে নিজামের গ্যারান্টিড স্টেট রেলওয়ের অংশ হয়ে ওঠে। ১৮৮৯ সালে, নিজামের গ্যারান্টিড স্টেট রেলওয়ের মূল লাইনটি বিজয়ওয়াড়া পর্যন্ত প্রসারিত হয়, যা তখন বেজওয়াদা নামে পরিচিত। 

১৯২৯ সালে কাজীপেট-বলহারশাহ লিঙ্কের সমাপ্তির সাথে, চেন্নাই সরাসরি দিল্লির সাথে যুক্ত হয়েছিল।

স্বর্ণ চতুর্ভুজ
---------------

দিল্লি-চেন্নাই লাইন স্বর্ণ চতুর্ভুজ। স্বর্ণ চতুর্ভুজের একটি অংশ। চারটি প্রধান মহানগরকে (নয়া দিল্লি, মুম্বাই, চেন্নাই এবং কলকাতা) সংযোগকারী রুটগুলি তাদের তির্যক সহ, যা স্বর্ণ চতুর্ভুজ নামে পরিচিত, প্রায় অর্ধেক মালবাহী এবং প্রায় অর্ধেক যাত্রী পরিবহন করে, যদিও তারা এটি ১৬ শতাংশ দৈর্ঘ্য তৈরি করে।

তথ্যসূত্র
---------

1. 1 2  "IR History: Part III (1900–1947)"। IRFCA। সংগ্রহের তারিখ ১৭ মার্চ ২০১৪।
2. ↑  "A fine balance of luxury and care"। *Hindustan Times*। ২১ জুলাই ২০১১। ২ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৪।
3. 1 2 3 4  "IR History: Early Days – II"। *Chronology of railways in India, Part 2 (1870–1899)*। সংগ্রহের তারিখ ১৭ মার্চ ২০১৪।
4. ↑  "Introduction"। *Nagpur Itarsi Route*। Nagpur district authorities। ১০ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৪। "Introduction". *Nagpur Itarsi Route*. Nagpur district authorities. Archived from the original on 10 April 2009. Retrieved 17 March 2014.
5. ↑  "Geography – Railway Zones"। *Major routes*। IRFCA। সংগ্রহের তারিখ ১৭ মার্চ ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কৃষ্ণ এবং বিদর্ভরাজ ভীষ্মকের সাক্ষাৎ
হিন্দুদের ধর্মগ্রন্থ ও মহাকাব্য মহাভারত অনুযায়ী **ভীষ্মক** (দেবনাগরী:भीष्मक) ছিলেন বিদর্ভের রাজা এবং কৃষ্ণের প্রথমা পত্নী রুক্মিণীর পিতা৷ 

ভীষ্মকের পুত্র রুক্মী ছিলেন রুক্মিণীর জ্যেষ্ঠ ভ্রাতা৷  তাঁর অন্য চার পুত্র হলেন রুক্মরথ, রুক্মবাহু, রুক্মকেশ ও রুক্মমালী৷

পূর্বজন্ম
---------

একদা একজন শিব ঠাকুরের ভক্ত ও মন্দিরের পূজারী বাস করতেন৷ তিনি প্রত্যেকদিন নিয়ম করে শিবের পদ পূজা করতেন৷ নিজের নিত্যপূজা শেষ করে মন্দির পরিষ্কার করে ও মূলফটক বন্ধ করে শিবের কাছে নিবেদিত ভোগপ্রসাদ নিয়ে সেই পূজারী প্রত্যেকদিন মন্দিরের বাইরে থাকা অপেক্ষারত কুকুরটিকে সেই প্রসাদ খাওয়াতেন৷ কুকুর যেহেতু আনুগত্যের প্রতীক তাই কুকুরটি পূজারির দেওয়া প্রসাদ খেয়ে তিনি ঘরে পৌঁছানো পর্যন্ত তার সঙ্গ দিতো৷ বহুদিন এরকম চলার পর কুকুরটির প্রতি পূজারীর বিশেষ স্নেহ জন্মায়৷

এক অমাবস্যার রাতে পূজারীটির মন্দিরের কাজে দেরি হয় এবং কাজ করে তিনি দ্রুত গতিতেই প্রসাদ নিয়ে মন্দির থেকে বেরিয়ে যান৷ এমতাবস্থায় ভুলবশত পূজারির পা কুকুরের গায়ে আঘাত করে৷ কুকুরে প্রতিবর্ত্মক্রিয়ার দরুন অমাবস্যার অন্ধকারে কোনোকিছু বোঝায় আগেই কুকুরটি পুরোহিতকে আঘাত করে বসে৷ পরে কৃতকার্যের কথা উপলব্ধি করে কুকুরটি লজ্জিত হয় এবং স্বেচ্ছায় দীর্ঘ দিন না খেয়ে মন্দির সমূখেই প্রাণত্যাগ করে৷ বেশ কিছু বছর পর কুকুরটির স্মৃতিতে পূজারীও মারা যান৷ পরের জন্মে এই পূজারীই শিবভক্তি ও শ্রদ্ধার কারণে বিদর্ভ রাজ্যের রাজা ভীষ্মক রূপে জন্মলাভ করেন৷

রুক্মিণীর শিবপাদপূজা
--------------------

রাজা ভীষ্মকের পাঁচ পুত্র ও এককন্যা ছিলো, তার মধ্যে রুক্মী ছিলো জ্যেষ্ঠপুত্র৷  সূর্যদেব বিবস্বান পূর্বজন্মের কথা মাথায় রেখে রাজা ভীষ্মকের সাথে সাক্ষাৎ করতে এক ঋষির রূপ ধরে মর্তে অবতরণ করেন৷ রাজা ভীষ্মকও পূর্বজন্মের মতোই ঋষিকে দেখে বেশ আপ্লুত হন এবং সাদরে ঋষিকে স্বাগত জানান৷ রাজপ্রাসাদে নিয়ে গেলে রাজকন্যা রুক্মিণী ঋষির সেবায় নিজেকে নিয়োজিত করলে ঋষি তাঁকে শিবের আশীর্বাদ পাওয়ার জন্য শিবপাদপূজা করার পরামর্শ দেন৷ রুক্মিণী ঋষির কথা মতো শিবের জন্য মালা গেঁথে গন্ধচন্দন সহযোগে শিবের নিত্যপূজা শুরু করেন৷ পূজায় তুষ্ট হয়ে শিব তাঁকে বিষ্ণুর অবতার শ্রীকৃৃষ্ণের সাথে বিবাহ হওয়ার বর দেন৷ রাজা ভীষ্মক এই প্রস্তাবে সম্মতি দিলেও রুক্মী বাঁধ সাধেন, কারণ রাজনৈতিক কারণে তিনি রুক্মিণীর বিবাহ দিতে চান চেদীরাজ শিশুপালের সাথে৷  এখনো শিবের আশীর্বাদধন্য হতে বহু নারী শিব মন্দিরে শিবপাদপূজা করে থাকেন৷

তথ্যসূত্র
---------

1. ↑
2. ↑
3. ↑
4. ↑
5. ↑
**মণিগ্রাম** ভারতের পশ্চিমবঙ্গ রাজ্যের মুর্শিদাবাদ জেলার জঙ্গীপুর মহকুমার সাগরদিঘি সমষ্টি উন্নয়ন ব্লকের একটি গ্রাম এবং একটি গ্রাম পঞ্চায়েত।

ভূগোল
-----

মনিগ্রাম গ্রাম পঞ্চায়েতের গ্রামগুলি হ'ল: ফুলবাড়ী 
আরজি বলরামবাটি, বলরামবাটি, ভূমিহার, চাঁদপাড়া, দোগাছি, হরিরামপুর, হাটপাড়া, কান্তনগর, করলা, খেরুর, কিসমতগাদি এবং মণিগ্রাম।

জনসংখ্যার উপাত্ত
----------------

ভারতের ২০১১ সালের আদমশুমারি অনুসারে মনিগ্রামের মোট জনসংখ্যা হল ৪,১৬২ জন, যার মধ্যে ২,১২৪ জন (৫১%) পুরুষ এবং ২,০৩৮ জন (৪৯%) মহিলা ছিলেন। ৬ বছরের কম বয়স্ক জনসংখ্যা ছিল ৫৩৫ জন। মনিগ্রামে সাক্ষর মানুষের সংখ্যা ছিল ২,৩৭৮ জন (৬ বছরেরও বেশি বয়স্ক জনসংখ্যা ৫৫.৫৬%)।

অর্থনীতি
--------

### সাগরদিঘি তাপবিদ্যুৎ কেন্দ্র

মণিগ্রামে পশ্চিমবঙ্গ বিদ্যুৎ উন্নয়ন কর্পোরেশনের সাগরদিঘি তাপবিদ্যুৎ কেন্দ্রটি ২০০২ সালে চালু হয়, যার ক্ষমতা ছিল ২ x ৩০০ মেগাওয়াট। পরবর্তীতে এটি ৫০০ মেগাওয়াট ক্ষমটার দুটি ইউনিট দ্বারা সম্প্রসারিত করার কাজ শুরু হয়। ২০১৫ এবং২০১৭ সালে সম্প্রসারণ ইউনিট দুটি পর্যায় ক্রমে চালু করা হয়।

পরিবহন
------

মণিগ্রাম রেলওয়ে স্টেশনটি বারহরওয়া-আজিমগঞ্জ-কাটোয়া লুপ লাইনে জঙ্গিপুর রোড - আজিমগঞ্জ শাখায় অবস্থিত। এই স্টেশনটি এই এলাকার যোগাযোগের প্রধান কেন্দ্র।

শিক্ষা ব্যবস্থা
---------------

*সাগরদীঘি শিক্ষক প্রশিক্ষণ কলেজ* ২০০৯ সালে মণিগ্রামে প্রতিষ্ঠিত হয়। কল্যাণী বিশ্ববিদ্যালয়ের সাথে যুক্ত এই কলেজে বি. এড এবং ডি এল এড কোর্স প্রদান করা হয়।

মণিগ্রামের করাইয়া উচ্চ বিদ্যালয় ১৯৪৩ সালে মণিগ্রামে প্রতিষ্ঠিত হয়েছিল। এটি ষষ্ঠ থেকে দ্বাদশ শ্রেণি পর্যন্ত একটি বাংলা মাধ্যমের বিদ্যালয়। সাগরদিঘি তাপ বিদ্যুৎ বিদ্যালয়টি ২০০৯ সালে মণিগ্রামে প্রতিষ্ঠিত হয়। এটি বাংলা এবং ইংরেজি মাধ্যমের একটি প্রতিষ্ঠান। এখানে ষষ্ঠ থেকে দ্বাদশ শ্রেণি পর্যন্ত পঠন পাঠনের ব্যবস্থা রয়েছে।

ডন বসকো ইংলিশ মাধ্যমের বিদ্যালয় মনিগ্রাম ২০১৫ সালে মনিগ্রামে প্রতিষ্ঠিত হয়।

তথ্যসূত্র
---------

1. ↑  "Indian Village Directory"। *Manigram*। Village Info। সংগ্রহের তারিখ ৩ সেপ্টেম্বর ২০১৭।
2. ↑  "C.D. Block Wise Primary Census Abstract Data(PCA)"। *West Bengal – District-wise CD Blocks*। Registrar General and Census Commissioner, India। সংগ্রহের তারিখ ৯ সেপ্টেম্বর ২০১৭।
3. ↑  "The West Bengal Power Development Corporation Limited"। *Sagardighi Thermal Power Project*। WBPDCL। ২৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৭।
4. ↑  "Bhel commissions thermal unit in West Bengal"। Business Standard, 15 December 2015। সংগ্রহের তারিখ ১৫ আগস্ট ২০১৭।
5. ↑  "BHEL commissions 500 MW thermal unit in West Bengal"। Business Standard, 16 January 2017। সংগ্রহের তারিখ ১৫ আগস্ট ২০১৭।
6. ↑  "53433 Azimganj Barharwa Passenger"। *Time Table*। indiarailinfo। সংগ্রহের তারিখ ৯ আগস্ট ২০১৭।
7. ↑  "Sagaradighi Teachers' Training College"। College Admission। সংগ্রহের তারিখ ৩ সেপ্টেম্বর ২০১৭।
8. ↑  "Karaiya High School"। ICBSE। সংগ্রহের তারিখ ৩ সেপ্টেম্বর ২০১৭।
9. ↑  "Sagardighi Thermal Power School"। Acadym। ২১ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৭।
অ্যানন রুবিনস্টাইন
**অ্যানন রুবিনস্টাইন** (হিব্রু ভাষায়: אמנון רובינשטיין‎, জন্ম ৫ই সেপ্টেম্বর ১৯৩১) একজন ইসরায়েলি আইনবিদ, রাজনীতিবিদ ও কলাম লেখক। তিনি ১৯৭৭ সাল থেকে ২০০২ সালের মধ্যে কনেসেটের সদস্য ছিলেন, বেশ কয়েকটি মন্ত্রী পদে দায়িত্ব পালন করেছিলেন। বর্তমানে তিনি হার্জলিয়ায় ইন্টারডিসিপ্লিনারি সেন্টারের (আইডিসি) ডিন এবং লিবারেল ইন্টারন্যাশনালের একজন পৃষ্ঠপোষক।

জীবনের প্রথমার্ধ
----------------

অ্যানন রুবিনস্টাইন ম্যান্ডেট যুগে জন্ম তেল আবিবে হয়েছিল। তার পরিবার সংশোধনবাদী জায়নবাদী আন্দোলনের অন্তর্ভুক্ত ছিল। তিনি পরবর্তীতে সংশোধনবাদ থেকে বিচ্ছিন্ন হয়ে যান, কিন্তু সংশোধনবাদী প্রতিষ্ঠাতা জেইভ জাবোটিনস্কিকে প্রভাবিত করে এমন শাস্ত্রীয় উদারবাদ দ্বারা প্রভাবিত হন।

আইডিএফ-এর অধিনায়ক হিসেবে দায়িত্ব পালনের পর, তিনি জেরুজালেমের হিব্রু বিশ্ববিদ্যালয়ে অর্থনীতি, আন্তর্জাতিক সম্পর্ক ও আইন অধ্যয়ন করেন এবং ১৯৬৩ সালে তাকে বারে ডাকা হয়। তিনি ১৯৬৬ সালে লন্ডন স্কুল অব ইকোনমিক্স থেকে আইনে পিএইচডি ডিগ্রি লাভ করেন। ১৯৬১ সাল থেকে ১৯৭৫ সালের মধ্যে তিনি তেল আবিব বিশ্ববিদ্যালয়ে আইনের অধ্যাপক হিসেবে কাজ করেন, ১৯৬৮ সাল থেকে ১৯৭৩ সাল পর্যন্ত অনুষদের ডিন হিসেবে দায়িত্ব পালন করেন।

রাজনৈতিক পেশা
-------------

অ্যাননের রাজনৈতিক জীবন শুরু হয়েছিল, যখন তিনি ইয়ম কিপপুর যুদ্ধের পর শিনুই প্রতিষ্ঠা করেছিলেন। শিনুই ইয়াগেল ইয়াদিনের গণতান্ত্রিক আন্দোলনে যোগ দেয় ড্যাশ গঠনের জন্য। ১৯৭৭ সালের নির্বাচনে, ড্যাশ কনেসেটে ১৫ টি আসন জিতেছিল। ড্যাশের বিজয় এলাইনমেন্টের খরচে এসেছিল; আধুনিক ইসরাইল রাষ্ট্র প্রতিষ্ঠার পর ২৯ বছরে প্রথমবারের মতো ডানপন্থীরা সরকার গঠন করে। যাইহোক, অ্যানন মেনাচেম বিগিনের লিকুদ সরকার জোটে ড্যাশের অংশগ্রহণের বিরোধিতা করেন এবং শিনুই ড্যাশ থেকে বিচ্ছিন্ন হয়ে যায়। অ্যানন ১৯৮১ সালের নির্বাচনে তার আসনটি ধরে রেখেছিলেন, যদিও শিনুই দলের দুটি আসনে হ্রাস পেয়েছিলেন। ১৯৮৪ সালের নির্বাচনে তিনটি আসন জেতার পর শিনুইকে শাসক জোটের আমন্ত্রণ জানানো হয় এবং অ্যাননকে যোগাযোগ মন্ত্রী হিসেবে নিয়োগ দেওয়া হয়। তিনি ১৯৮৮ সালে পুনরায় নির্বাচিত হন, কিন্তু শিনুই সরকারের বাইরে ছিলেন।

অ্যানন ও মেরেৎজ ১৯৯৬ সালের নির্বাচনে লিকুদের বিজয়ের পর সরকার ত্যাগ করেন। তিনি ১৯৯৯ সালে চূড়ান্ত সময়ের জন্য পুনর্নির্বাচিত হন এবং ২০০২ সালের অক্টোবরের শেষে কনেসেট থেকে পদত্যাগ করেন।

পুরস্কার
--------

অ্যানন রুবিনস্টাইন ২০০৬ সালে আইনের জন্য ইসরায় পুরস্কার জিতেছিলেন।

তথ্যসূত্র
---------

1. ↑  Gabi Sheffer, A good old-fashioned liberal, Haaretz, 4 January 2002
2. ↑  Stroke keeps legendary goalkeeper from Israel Prize fete  ওয়েব্যাক মেশিনে আর্কাইভকৃত ১ অক্টোবর ২০০৭ তারিখে Haaretz, 4 May 2006
3. ↑  "Israel Prize Official Site (in Hebrew) – Recipient's C.V."।
4. ↑  "Israel Prize Official Site (in Hebrew) – Judges' Rationale for Grant to Recipient"।
***উষনি শাক*** হচ্ছে গুল্ম প্রজাতির Asteraceae পরিবারের একটি উদ্ভিদ। এর বোটানিক্যাল নাম *Acmella oleracea*।বাংলাদেশের অধিকাংশ এলাকায় এই কুড়িয়ে পাওয়া শাকটির তেমন কোনো একক নাম নেই যে নামে সবাই একে চিনতে পারে। দিনাজপুরের বোচাগঞ্জ উপজেলায় স্থানীয়দের ভেতর এই শাকটি *উষনি শাক* নামে পরিচিত। ময়মনসিংহের হাজং আদিবাসীরা এই শাকটিকে *কালানাগুনি*, *উখলিপাতা* নামে ডাকেন।পার্বত্য চট্টগ্রামের চাকমাদের ভেতর অতি প্রিয় এই শাক *ওজোন শাক* নামে পরিচিত। মৌলভীবাজারের ওঁরাও আদিবাসীদের ভেতর শাকটি *দুরুখ বাকু* নামে পরিচিত।

বর্ণনা
------

উষনি শাক বাড়ীর আশে পাশের পতিত জায়গায়, বাঁশ ঝাড়ের আশেপাশে, স্যাঁতস্যাতে জায়গায়, কলার বাগানের ঝোপ ঝাড়ে পাওয়া যায়। পাহাড়ি এলাকায় জুমের জমিতে এই শাক বেশি দেখা যায়।

উষনি শাক কিছুটা ঝাঁঝালো স্বাদের হয়। বর্ষাকালে গাছের আকার বেশ বড়সড় হয় এবং পাতায় ঝাঁঝালো গন্ধ ও স্বাদ কম থাকে। প্রায় সারা বছরই দেখা যায়। পাহাড়ি এলাকায় জুমে ফসল বোনার পর পরই কচি চারা গুলো গজিয়ে উঠে এবং কচি শাক খেতে ভালো।

উপকারিতা
--------

সাধারনত শরীরে বিষ ব্যাথা হলে এই শাক খেলে উপকার পাওয়া যায়। এই শাক আতুঁর ঘরে সন্তান প্রসবের পরে মাকে খাওয়ানো হয় শরীরের ব্যাথা কমানোর জন্য। দাঁত ব্যাথা সারাতে এই শাকের ফুলের রস ব্যবহার করা হয়। এটি মূত্রবর্ধক, তাই শরীর থেকে অতিরিক্ত তরল ও বিষাক্তদ্রব্যাদি দূর করতে এটি বিশেষ ভূমিকা রাখে। এর শক্তিশালী প্রদাহবিরোধী(anti-inflammatory) ক্ষমতা বাত ও টিস্যুর প্রদাহ কমাতে দারুন কার্যকরী।  এছাড়া এটি অ্যাজমা, এলার্জি এবং ব্যাথা সারায়। সংক্রমণ সৃষ্টিকারী বিভিন্ন ব্যাকটেরিয়া, ভাইরাস ও ছত্রাক ধ্বংস করে ফ্লু(flu), যক্ষ্মা, দাদ(ringworm) এসব থেকে রক্ষা করে। এই শাকে অনেক ধরনের ফ্যাটি এসিড আছে যা বিভিন্ন কার্ডিওভাসকুলার রোগ, স্ট্রোক এবং এমনকি ক্যান্সার প্রতিরোধী। উষনি শাক রক্তচাপ, ডায়াবেটিস, ও দীর্ঘস্থায়ী ক্লান্তি (Chronic Fatigue) সারায়। এই উদ্ভিদ তার অ্যান্টিএজিং উপাদানের জন্য প্রসাধনী তৈরিতে ব্যবহৃত হয়ে থাকে।

গুণাগুণ
-------

এ শাকে প্রচুর পরিমানে পটাশিয়াম আছে। এছাড়াও এতে বিভিন্ন ফ্যাটিএসিডের উপস্থিতির পাশাপাশি ক্যালসিয়াম, ফসফরাস, সোডিয়াম প্রভৃতি খনিজ পুষ্টিউপাদান সমূহ থাকে।

সতর্কতা
-------

কিছু ক্ষেত্রে এলার্জি সৃষ্টি করে।

তথ্যসূত্র
---------

1. ↑  Flann, C (ed) 2009+ Global Compositae Checklist
**মুহাম্মদ হানি জামাল আল দামারদাশ** (আরবি: محمد هاني جمال الدمرداش, ইংরেজি: Mohamed Hany; জন্ম: ২৫ জানুয়ারি ১৯৯৬; **মুহাম্মদ হানি** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।

২০১৫ সালে, হানি মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় এক বছর যাবত মিশরের বয়সভিত্তিক দলের হয়ে খেলার পর, তিনি ২০১৬ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।

প্রারম্ভিক জীবন
---------------

মুহাম্মদ হানি জামাল আল দামারদাশ ১৯৯৬ সালের ২৫শে জানুয়ারি তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

হানি মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৫ সালে মিশর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মিশরের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১২ অক্টোবর ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| মিশর | ২০১৬ | ২ | ০ |
| ২০১৯ | ৩ | ০ |
| ২০২০ | ১ | ০ |
| ২০২১ | ১ | ০ |
| সর্বমোট | ৭ | ০ |

তথ্যসূত্র
---------

1. ↑  "Al Ahly Players" [আল আহলি খেলোয়াড়]। *alahlyegypt.com* (ইংরেজি ভাষায়)। কায়রো: আল আহলি স্পোর্টিং ক্লাব। ৫ অক্টোবর ২০২০। ২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২৩।

বহিঃসংযোগ
---------


উইকিমিডিয়া কমন্সে **মুহাম্মদ হানি** সংক্রান্ত মিডিয়া রয়েছে।

* সকারওয়েতে মুহাম্মদ হানি (ইংরেজি) উইকিউপাত্তে এটি সম্পাদনা করুন
* সকারবেসে মুহাম্মদ হানি (ইংরেজি) উইকিউপাত্তে এটি সম্পাদনা করুন
* বিডিফুটবলে মুহাম্মদ হানি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মুহাম্মদ হানি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মুহাম্মদ হানি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মুহাম্মদ হানি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মুহাম্মদ হানি (ইংরেজি) উইকিউপাত্তে এটি সম্পাদনা করুন

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**গ্রাম উন্নয়ন সমিতি** বা **গ্রাম বিকাশ সমিতি** (নেপালি: गाउँ विकास समिति, প্রতিবর্ণী. **গাওঁ বিকাশ সমিতি**) নেপালের স্থানীয় বিকাশ মন্ত্রণালয়ের সর্বনিম্ন প্রশাসনিক স্তর। প্রতিটি জেলায় একাধিক গ্রাম উন্নয়ন সমিতি ছিল, যা ছিল পৌরসভার অনুরূপ কিন্তু জনসাধারণ-সরকারী যোগাযোগ ও প্রশাসন পৌরসভা থেকে কিছুটা বৃহত্তর ছিল। নেপালে ৩,১৫৭টি গ্রাম উন্নয়ন সমিতি ছিল। প্রতিটি গ্রাম উন্নয়ন সমিতি জেলার জনসংখ্যার উপর নির্ভর করে একাধিক (গড়ে নয়টি) ওয়ার্ডে (নেপালি: वडा) বিভক্ত ছিল।

উদ্দেশ্য
--------

গ্রাম উন্নয়ন সমিতি গঠনের উদ্দেশ্য ছিল:

* স্থানীয় পর্যায়ে কাঠামোগত ভাবে গ্রামের মানুষদের সংগঠিত করা হয় ।
* উন্নয়নের নিয়ন্ত্রণ ও দায়িত্ব পালনের জন্য সম্প্রদায় এবং সরকারি খাতের মধ্যে একটি অংশীদারত্ব তৈরি করা হয় ।
* রাষ্ট্রীয় তহবিলের যথাযথ ব্যবহার ও বিতরণ নিশ্চিত করা হয় ।
* সরকারী কর্মকর্তা, বা কোনো এনজিও এবং এজেন্সি গুলির মধ্যে অধিকতর যোগাযোগ স্থাপন নিশ্চিত করা হয় ।

বিলুপ্তি
--------

১০ মার্চ ২০১৭ সালে গ্রাম উন্নয়ন সমিতি ব্যবস্থা বিলুপ্তি করা হয় ও এর পরিবর্তে গাওঁ পালিকা চালু করা হয়। এর আগে ১৯৯০ সালে পঞ্চায়েত ব্যবস্থা বাতিল করা হয়েছিল ও তার বদলে গ্রাম উন্নয়ন সমিতি চালু করা হয়েছিল।

তথ্যসূত্র
---------

1. ↑  "Village Development Committee (VDC) in Nepal - list & details"। ২০১৫-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৫-০৭-১৪।
2. ↑  "Government of Nepal, Ministry of Federal Affairs and Local Development"। ২ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৯।
3. ↑  "village development committee"। ১ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৯।

প্রবেশদ্বার: নেপাল
**এডি সাইন্টিফিক ইনডেক্স** (ইংরেজি: A D Scientific Index (পূর্ণনাম: আলফার-ডকার সাইন্টিফিক ইনডেক্স, Alpher Doger Index) হলো প্রকাশনা কর্মক্ষমতার উপর ভিত্তি করে বিজ্ঞানী এবং বিশ্ববিদ্যালয়গুলির একটি বিশ্ব-মানের র‌্যাঙ্কিং ও বৈজ্ঞানিক সূচক তালিকা। এটা বিশ্বব্যাপী, আঞ্চলিক এবং দেশের স্কেলে সেরা বিশ্ববিদ্যালয়ের তালিকা প্রকাশ করে, পাশাপাশি ক্ষেত্র অনুযায়ী, দেশ অনুযায়ী এবং বিশ্ববিদ্যালয়ের অভ্যন্তরীণ সেরা বিজ্ঞানীদের তালিকা প্রকাশ করে।

ইতিহাস
------

এই বৈজ্ঞানিক সূচকটি অধ্যাপক মুরাত আলপার এমডি এবং সহযোগী অধ্যাপক চিহান ডগার এমডি গত ৫ বছরের প্রকাশনার ডেটা ব্যবহার করে তৈরি করছেন। ২০২১ সালে এই সূচকটি বিশ্ববিদ্যালয়ের ক্রম তালিকা প্রকাশের কাজ শুরু করে।

পদ্ধতি
------

এটি মোট এইচ-ইনডেক্স, আই১০ সূচক, উদ্ধৃতি বৈশিষ্ট্য এবং গুগল স্কলারের তথ্য ব্যবহার করে। এটি প্রকাশনার কর্মক্ষমতা, গবেষক ও বিজ্ঞানীদের বৈজ্ঞানিক উৎপাদনশীলতা অনুসরণ করে। গবেষণার প্রাতিষ্ঠানিক মূল্যের উপর ভিত্তি করে বিশ্লেষণাত্বক পদ্ধতি সম্পাদন করে একটি *বিশ্ব বিজ্ঞানী র‍্যাঙ্কিং* প্রকাশ করে। এটি একটি অধিভুক্তিতে বৈজ্ঞানিক বা গবেষক কর্মক্ষমতার বৈশিষ্ট্যের উপর ভিত্তি করে বিশ্ববিদ্যালয় বা গবেষণা প্রতিষ্ঠানের র‍্যাঙ্কিং প্রদান করে। ২০২২ সালের শুরুতে প্রতিষ্ঠানটি ২১৬ দেশের ১৪১৯৪টি বিশ্ববিদ্যালয়ের ৭,৪৩,৭৫৫ জন গবেষকের তথ্য যাচাই-বাছাই করে। ২০২২-এর শুরুতে ইন্দোনেশিয়া থেকে ১২৭৩ জন গবেষকের নাম এই বৈজ্ঞানিক সূচক দ্বারা রেকর্ড করা হয়েছিল।

আরো দেখুন
---------

* *QS বিশ্ব বিশ্ববিদ্যালয়ের র‌্যাঙ্কিং*
* *টাইমস হায়ার এডুকেশন ওয়ার্ল্ড ইউনিভার্সিটি র‌্যাঙ্কিং*
* *ইউআই গ্রীনমেট্রিক*

তথ্যসূত্র
---------

1. ↑  Septiana, Tiyas (২০২২)। "15 Kampus Terbaik di Indonesia 2022 versi AD Scientific Index, Unair Nomor 1"। *Kontan*।
2. ↑  Dihni, Vika Azkiya (২০২২)। "10 Universitas Terbaik di Indonesia Versi AD Scientific Index 2022"। *Kata Data*।
3. ↑  Kumparan (২০২২)। "Bisa Jadi Referensi, Ini 15 Kampus Terbaik Indonesia Versi AD Scientific Index"। *Kumparan*।
4. ↑  LPPM UNUSIDA (২০২২)। "Elsa Rosyidah Mewakili UNUSIDA Masuk World Scientist Versi AD Scientific Index"। *LPPM UNUSIDA*।
5. ↑  Whois (২০২১)। "adscientificindex.com"। *Who.is*।
6. ↑  Info Kampus (২০২২)। "Ini 10 Ilmuwan Top Indonesia Versi AD Scientific Index 2022"। *Republika*।

বহিঃসংযোগ
---------

* AD বৈজ্ঞানিক সূচকের অফিসিয়াল ওয়েবসাইট
**ঢাকা স্কুল অব ইকোনমিক্স** ঢাকা বিশ্ববিদ্যালয়ের সামাজিক বিজ্ঞান অনুষদের একটি উচ্চ শিক্ষা প্রতিষ্ঠান। ২০১০ সালে এটি ঢাকায় স্থাপিত হয়। এখানে স্নাতক, স্নাতকোত্তর,এমফিল ও পর্যায়ক্রমে পিএইচডি পর্যায়ের ডিগ্রী দেয়া হয়। ২০১২ সালের ফেব্রুয়ারি মাসে নয় মাসব্যাপী পোস্ট গ্র্যাজুয়েট ডিপ্লোমা কোর্স প্রবর্তনের মাধ্যমে এর শিক্ষা কাযক্রম শুরু হবে। অদূরভবিষ্যতে পরিবেশ অর্থনীতিতে দুই বছরের মাস্টার্স কোর্স প্রবর্তনের পরিকল্পনা গ্রহণ করা হয়েছে। এটি ঢাকা বিশ্ববিদ্যালয়ের অঙ্গীভূত হিসাবে স্বীকৃত। এই শিক্ষা প্রতিষ্ঠানটি একটি ফাউন্ডেশনের মাধ্যমে ট্রাস্টি বোর্ডের আওতায় এর কার্যক্রম পরিচালিত হবে। অর্থনীতিবিদ কাজী খলীকুজ্জমান আহমদ গভর্নিং কাউন্সিল ও একাডেমিক কাউন্সিলের প্রথম চেয়ারম্যান হিসেবে দায়িত্ব পালন করছেন।

বিষয়সমূহ
---------

ঢাকা স্কুল অব ইকোনমিকসে যে প্রোগ্রামে চালু রয়েছে। প্রোগ্রামগুলো-

* ব্যাচেলর অব ইকোনমিকস (বিকন) ইন এনভাইরোমেন্টাল এন্ড রিসোর্স ইকোনমিকস
* ব্যাচেলর অব ইকোনমিকস (বিকন) ইন ডেভলপমেন্ট ইকোনমিক্স
* ব্যাচেলর অব ইকোনমিকস (বিকন) ইন এন্ট্রাপ্রেনিউরল ইকোনমিকস
* পোস্ট-গ্র্যাজুয়েট ডিপ্লোমা ইন ইকোনমিকস
* মাস্টার্স অব ইকোনমিকস ইন এনভাইরনমেন্টাল ইকোনমিকস।
* মাস্টার্স ইন ডেভেলপমেন্ট ইকোনমিকস এবং কোয়ান্টিটেটিভ ইকোনমিকস।

এছাড়াও ডিপ্লোমা ও সার্টিফিকেট কোর্সে-এরিয়া এনভাইরনমেন্টাল ইকোনমিকস, এপ্লাইড ইকোনমেটরিকস, কম্পিউটার এপ্লিকেশন ইকোনমিকস, ইকোনমিকস অব ক্লাইমেট চেঞ্জ প্রভৃতি কোর্স রয়েছে।

তথ্যসূত্র
---------

1. ↑  ছোট পরিসরেই যাত্রা শুরু করছে ঢাকা স্কুল অব ইকোনমিকস  ওয়েব্যাক মেশিনে আর্কাইভকৃত ২০১৮-১২-২৯ তারিখে, প্রথমআলো, প্রকাশিত তারিখ: ০৭-০১-২০১২

বহিঃসংযোগ
---------

* ঢাকা স্কুল অব ইকোনমিক্সের অফিসিয়াল ওয়েবসাইট।
**প্রবাল চৌধুরী** (১৯৪৭ - ২০০৯) বাংলাদেশের ছিলেন একজন বাংলাদেশি সঙ্গীতশিল্পী। বিশ শতকের ষাটের দশক থেকে তিনি বাংলা সিনেমায় নেপথ্য গায়ক হিসেবে জনপ্রিয়তা লাভ করেন।

জন্ম ও শিক্ষাজীবন
-----------------

**প্রবাল চৌধুরী** ১৯৪৭ সালে চট্টগ্রামের রাউজান উপজেলার বিনাজুরিত গ্রামে জন্মগ্রহণ করেন। তার পিতার নাম মনমোহন চৌধুরী ও মাতা লীলাবতী চৌধুরী। এই দম্পতির আট সন্তানের মধ্যে তিনিসহ তারা ছয় ভাই-বোন উমা খান, কল্যাণী ঘোষ, স্বপন চৌধুরী, দেবী চৌধুরী ও পূর্ণিমা দাশ স্বাধীন বাংলা বেতার কেন্দ্রের শিল্পী ছিলেন।।

সংগীত জীবন
----------

১৯৬৬ সাল থেকে তিনি বাংলাদেশ বেতারে গান গাওয়া শুরু করেন। ক্লাসিক্যাল সঙ্গীত আর ভরাট কণ্ঠের অধিকারী এই শিল্পীকে আশির দশকে সঙ্গীতবোদ্ধারা অভিহিত করেছিলেন বাংলাদেশের হেমন্ত মুখোপাধ্যায় হিসেবে। তার গাওয়া *সোনা বউ*
চলচ্চিত্রের ‘আমি ধন্য হয়েছি ওগো ধন্য/তোমারি প্রেমেরই জন্য’ বেশ 
জনপ্রিয়তা লাভ করে। এছাড়াও তার উল্লেখযোগ্য গানের মধ্যে আছে 'লোকে যদি 
মন্দ কয়, সেতো নহে পরাজয়', 'আরে ও প্রাণের রাজা, তুমি যে আমার' ইত্যাদি।

মৃত্যু
------

১৭ অক্টোবর, ২০০৯ তারিখ, শনিবার তিনি পরলোকগমন করেন। মৃত্যুকালে তার বয়স হয়েছিল ৬৩ বছর।

পুরস্কার ও সম্মাননা
-------------------

তথ্যসূত্র
---------

1. ↑  "দৈনিক প্রথম আলো"। ১৯ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২ মে ২০১৫।
2. ↑  "শিল্পী প্রবাল চৌধুরী"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-১০-২৮।
**সিস্তলা জনকী** (জন্ম ২৩ এপ্রিল ১৯৩৮), যিনি **এস জনকী** নামে জনপ্রিয়, তিনি হলেন অন্ধ্রপ্রদেশ থেকে একজন ভারতীয় নেপথ্য সংগীতশিল্পী এবং সময় বিশেষে সংগীতকার। দক্ষিণ ভারতীয় নেপথ্য সংগীতশিল্পীদের মধ্যে তিনি সবচেয়ে পরিচিত এবং চলচ্চিত্র, অ্যালবাম, টেলিভিশন ও রেডিয়োতে একক, দ্বৈতকণ্ঠ এবং বৃন্দগান সব মিলিয়ে প্রায় ৪৮,০০০ গান রেকর্ড করেছিলেন। তিনি ২০টি ভাষায় গান গেয়েছেন যার মধ্যে ভারতের দেশীয় ভাষা কন্নড়, মালয়ালম, তামিল, তেলুগু, হিন্দি, উড়িয়া ভাষার পাশাপাশি জাপানি এবং জার্মান ভাষাও রয়েছে। সেই ১৯৫৭ খ্রিষ্টাব্দ থেকে শুরু করে সুদীর্ঘ ছয় দশক তার সংগীত কর্মজীবন বিস্তৃত।

তিনি জাতীয় চলচ্চিত্র পুরস্কার এবং ৩৩টা অন্যান্য রাজ্য চলচ্চিত্র পুরস্কার অর্জন করেছেন। একজন স্বনামধন্য সংগীতশিল্পী হিসেবে বিশিষ্ট সংগীতশিল্পী এস পি বালাসুব্রহ্মনিয়াম এবং সংগীতকার ইলাইয়ারাজা এঁদের সঙ্গে তিনি সংযুক্ত ছিলেন। ১৯৬০, ১৯৭০ এবং ১৯৮০ খ্রিষ্টাব্দের দশকগুলোতে পি বি শ্রীনিবাস, এস পি বালাসুব্রহ্মনিয়াম এবং ড. রাজকুমার এই বিখ্যাত সংগীতশিল্পীদের সঙ্গে তার দ্বৈতকণ্ঠের কিছু রোমান্টিক গান তামিল এবং তেলুগু চলচ্চিত্র সংগীতের ইতিহাসে অমর হয়ে আছে।

তথ্যসূত্র
---------

1. ↑  "S Janaki returns to playback singing"। *The Times of India*। ৫ ডিসেম্বর ২০১৮।
2. ↑  "S. Janaki Odia Songs"।
3. ↑  "Singing straight from the heart"। *The Hindu*। Chennai, India। ৫ এপ্রিল ২০০৭। ১৪ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১০।
4. ↑  ""Kavidaye Padalaga," presented by poet and film lyricist Vairamuthu, this evening, will transform poetry into song"। The Hindu। ২৭ জুলাই ২০০৪। সংগ্রহের তারিখ ১১ আগস্ট ২০১২। [*স্থায়ীভাবে অকার্যকর সংযোগ*]
**শেখ ফজলে ফাহিম** হলেন একজন বাংলাদেশি ব্যবসায়িক প্রতিনিধি। তিনি দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি বা এফবিসিসিআই-এর সাবেক সভাপতি৷ এবং এই প্রতিষ্ঠানের তিনি ২২তম সভাপতি৷

প্রাথমিক জীবন ও শিক্ষা
----------------------

ফাহিম বাংলাদেশ আওয়ামী লীগের প্রেসিডিয়াম সদস্য শেখ ফজলুল করিম সেলিমের ছেলে। তিনি সেন্ট এডওয়ার্ডস বিশ্ববিদ্যালয় থেকে রাজনৈতিক অর্থনীতিতে স্নাতকোত্তর ডিগ্রি অর্জন করেন এবং স্নাতক প্রোগ্রামের অংশ হিসাবে তিনি হার্ভার্ড বিশ্ববিদ্যালয়ে যোগ দেন।

ব্যক্তিগত জীবন
--------------

শেখ ফাহিম ন্যান্সি জাহারা বিনত মুসাকে বিয়ে করেছেন, মুসা বিন শমসের এর কন্যা, যার সাথে তার তিনটি সন্তান রয়েছে, শেখ জাহারাত মানহা, শেখ ফারদান ইয়াভান্দ এবং শেখ ফারজাদ জাইদান।

কর্মজীবন
--------

শেখ ফাহিম বর্তমানে অবসিডিয়ান বাংলাদেশ লিমিটেডের ব্যবস্থাপনা পরিচালক। তিনি ইউরো পেট্রো প্রোডাক্ট লিমিটেডের চেয়ারম্যানও। এর আগে তিনি এডওয়ার্ড জোন্স ইনভেস্টমেন্টস, একটি বৈশ্বিক আর্থিক সংস্থায় আর্থিক উপদেষ্টা হিসেবে কাজ করেছেন। তিনি এফবিসিসিআইয়ের ২০১৭-২০১৯ মেয়াদের জন্য নির্বাচিত সিনিয়র সহ-সভাপতি ছিলেন। এর আগে তিনি ২০১৫-২০১৭ মেয়াদে এফবিসিসিআই-এর নির্বাচিত পরিচালক হিসেবে দায়িত্ব পালন করেন।তিনি কনফেডারেশন অফ এশিয়া প্যাসিফিক চেম্বার অফ কমার্স অ্যান্ড ইন্ডাস্ট্রিজ, সাউথ এশিয়ান অ্যাসোসিয়েশন অফ রিজিওনাল কো-অপারেশন (সার্ক) চেম্বার অফ কমার্স অ্যান্ড ইন্ডাস্ট্রিজের নির্বাচিত ভাইস প্রেসিডেন্ট হিসেবে বাংলাদেশের প্রতিনিধিত্ব করেন দক্ষিণ এশিয়ার আটটি দেশের বেসরকারি খাতের (SCCI)। তিনি এখন আইওআরবিএফ এবং ডি-৮ অর্গানাইজেশন ফর ইকোনমিক কোঅপারেশন এর চেয়ারম্যান।

এওয়ার্ড সমূহ
-------------

* ওয়ার্ল্ড কাস্টমস অর্গানাইজেশন কর্তৃক সার্টিফিকেট অব মেরিট

* গ্লোবাল ট্রেড লিডারস ক্লাব কর্তৃক আন্তর্জাতিক নির্মাণ ব্যবসা পুরস্কার- ভূষিত হন ।

তথ্যসূত্র
---------

1. ↑  "Sheikh Fazle Fahim new FBCCI president"। *The Daily Star* (ইংরেজি ভাষায়)। ২০১৯-০৪-২৯। সংগ্রহের তারিখ ২০১৯-০৫-২১।
2. ↑  "Sheikh Fazle Fahim-led panel takes charge of FBCCI"। *Dhaka Tribune*। ২০১৯-০৫-১৯। সংগ্রহের তারিখ ২০১৯-০৫-২১।
3. ↑  "FBCCI new president takes charge"। *FBCCI new president takes charge | theindependentbd.com*। ২০১৯-০৫-২২ তারিখে মূল থেকে আর্কাইভ করা। সংগ্রহের তারিখ ২০১৯-০৫-২১।
4. ↑  risingbd.com। "Sheikh Fazle Fahim new president of FBCCI"। *risingbd.com* (ইংরেজি ভাষায়)। সংগ্রহের তারিখ ২০১৯-০৬-২৪।
5. ↑  "Sheikh Fazle Fahim elected FBCCI president"। *Prothom Alo* (ইংরেজি ভাষায়)। সংগ্রহের তারিখ ২০১৯-০৫-২১।
6. ↑
7. ↑

বহিঃ সংযোগ
----------
**মলা** বা ***এ্যাম্বলিফারিংডন*** বা **মৌরোলা** হচ্ছে স্বাদু পানির মাছের একটি গণের নাম। এদের দেহ দুই পাশ থেকে চ্যাপ্টা এবং লম্বা। এর লেজ দুইবিভক্ত।

প্রজাতি
-------

*এ্যাম্বলিফারিংডন* গণে ৫টি গৃহীত প্রজাতি রয়েছে।

* *Amblypharyngodon atkinsonii* (Blyth, 1860) (Burmese carplet)
* *Amblypharyngodon chulabhornae* Vidthayanon & Kottelat, 1990
* *Amblypharyngodon melettinus* (Valenciennes, 1844) (Attentive carplet)
* দেশি মলা, *Amblypharyngodon microlepis* (Bleeker, 1854) (Indian carplet)
* *Amblypharyngodon mola* (F. Hamilton, 1822) (Mola carplet)

শ্রেণীবিন্যাস
-------------

Cypriniiformes বর্গের Cyprinidae। যার ইংরেজি নাম Amblypharyngodon mola। এটি বাংলাদেশের স্থানীয় মাছ।

বাসস্থান
--------

এটি একটি মিঠা পানির মাছ। এটি বেশিরভাগ পুকুর, ডোবা বা বদ্ধ জলাশয়ে পাওয়া যায়।

চাষ পদ্ধতি
----------

এই মাছ ছোট পুকুর যেমন :০.২ একরের কম জায়গায়ও চাষ করা যায়। তাছাড়া ডোবা ও গর্তেও এই মাছ চাষ করা যায়।

রন্ধন প্রণালী
-------------

মৌরোলা মাছের ঝালভাজা
এই মাছ সাধারণত ঝোল দিয়ে রান্না করা হয়।

পুষ্টিমানের অন্তর্জাতিক স্বীকৃতি
--------------------------------

হ্যাচারিতে মলার রেণু উৎপাদন করে জাতীয় পর্যায়ে স্বর্ণপদক পেয়েছেন ময়মনসিংহের মৎস্য খামারি নুরুল হক। ডেনমার্কের কোপেন হেগেন ইউনিভার্সিটির শিক্ষক পুষ্টিবিদ ড. শকুন্তলা থিলস্টেড এই মাছ নিয়ে তার গবেষণা এবং বিশ্বের বিভিন্ন দেশে মাছটিকে জনপ্রিয় করতে অবদান রাখায় গত বছর বিশ্ব খাদ্য সংস্থার পুরস্কার লাভ করেন। তার গবেষণায় প্রমাণিত হয়, কম মূল্যের এবং স্থানীয়ভাবে সহজলভ্য এই মলায় উচ্চ মাত্রার একাধিক প্রয়োজনীয় অণুপুষ্টি ও ফ্যাটি অ্যাসিড রয়েছে। যা শিশুদের মস্তিষ্কের গঠন ও বিকাশের জন্য অনন্য ভূমিকা রাখতে সক্ষম। তিনি গবেষণায় দেখান, শিশুদের জীবনের প্রথম এক হাজার দিন বিকাশের জন্য খুব গুরুত্বপূর্ণ। এ সময় শিশু ও মায়েদের পুষ্টি ও স্বাস্থ্যের জন্য জীবন গঠনকারী সব খাদ্যমান নিশ্চিত করতে পারে মলা মাছ।

তথ্যসূত্র
---------

1. ↑  Froese, Rainer and Pauly, Daniel, eds. (2014). Species of *Amblypharyngodon* in FishBase. November 2014 version.
2. ↑  মলা মাছের পুষ্টিমানের আন্তর্জাতিক স্বীকৃতি, প্রথম আলো, ২৭ জুলাই ২০২২

বহিসংযোগ
--------

* ছবি
**জান্নাত আরা হেনরী** (জন্ম: ২২ জুন ১৯৭২) বাংলাদেশি রাজনীতিবিদ ও রবীন্দ্রসঙ্গীতশিল্পী। তার বাবার বাড়ি সিরাজগঞ্জের কামারখন্দ উপজেলার কড্ডায় এবং শ্বশুর বাড়ি সিরাজগঞ্জ সদর উপজেলার গজারিয়া গ্রামে। তার শ্বশুর ছিলেন বঙ্গবন্ধু ঘনিষ্ঠ সহচর এবং ভাষাসৈনিক বীর মুক্তিযোদ্ধা মোতাহার হোসেন তালুকদার। তিনি সিরাজগঞ্জ-২(সদরের একাংশ ও কামারখন্দ উপজেলা) আসনের সংসদ সদস্য।তিনি দ্বাদশ জাতীয় সংসদ নির্বাচনে প্রথমবার এ আসন থেকে জয়ী হয়ে সংসদে প্রতিনিধিত্ব করছেন।তার নিজ এলাকার মানুষের কাছে তিনি অনেক প্রিয়।

প্রাথমিক জীবন
-------------

জান্নাত আরা হেনরী ২২ জুন ১৯৭২ সালে সিরাজগঞ্জের কড্ডারমোড় এলাকায় জন্মগ্রহণ করেন। তার পিতা মুক্তিযোদ্ধা আব্দুল হামিদ মিঞা ও মাতা বেগম জাহানারা হামিদ। তিনি ড্যাফোডিলস ইন্টারন্যাশনাল ইউনিভার্সিটির রাষ্ট্রবিজ্ঞান বিভাগ থেকে স্নাতকোত্তর ডিগ্রী অর্জন করেন।

তার শশুর ছিলেন সিরাজগঞ্জ জেলা আওয়ামী লীগের অন্যতম প্রতিষ্ঠাতা মোতাহার হোসেন তালুকদার।

কর্মজীবন
--------

জান্নাত আরা হেনরী সিরাজগঞ্জ শহরের সবুজ কানন হাইস্কুলের শিক্ষক ছিলেন। 

তিনি ১৯৯৭ সাল থেকে বাংলাদেশ বেতারে এবং ২০০১ সাল থেকে বাংলাদেশ টেলিভেশনে রবীন্দ্র সংগীত শিল্পী হিসেবে তালিকাভুক্ত।

২০০৯ সালে তিনি সোনালী ব্যাংকের পরিচালক নিযুক্ত হন।

তিনি জাতীয় রবীন্দ্র সংগীত সম্মিলন পরিষদ, সিরাজগঞ্জের সভাপতি ও কেন্দ্রীয় কমিটির সদস্য হিসেবে দায়িত্ব পালন করছেন। যুক্ত আছেন উদীচী, সিরাজগঞ্জ জেলা শিল্পকলা একাডেমি ও সিরাজগঞ্জ সাংস্কৃতিক ফোরামের সঙ্গেও।

রাজনৈতিক জীবন
-------------

জান্নাত আরা হেনরী বাংলাদেশ মহিলা আওয়ামী লীগের যুগ্ম সাধারণ সম্পাদক।

২০০৮ সালের নবম জাতীয় সংসদ নির্বাচনে সিরাজগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে তিনি পরাজিত হয়েছিলেন।

তিনি ২০২৪ সালের দ্বাদশ জাতীয় সংসদ নির্বাচনে সিরাজগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন।

তথ্যসূত্র
---------

1. 1 2  "দ্বাদশ জাতীয় সংসদ নির্বাচনের ফলাফল"। *আরটিভি*। ৮ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২৪।
2. ↑  "জান্নাত আরা হেনরী, আসন নং: ৬৩, সিরাজগঞ্জ-২, দল: আওয়ামী লীগ (নৌকা)"। *দৈনিক প্রথম আলো*। ৮ জানুয়ারি ২০২৪। ৮ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২৪।
শ্রমশক্তিতে নারীর অংশগ্রহণ এবং তা হতে রোজগার আধুনিক কালে লক্ষনীয় যা পুরুষের কর্মক্ষেত্রের বিস্তারের সমসাময়িককালে বিকশিত হয়েছে, কিন্তু কর্মক্ষেত্রের বৈষম্য নারীকে হুমকির সম্মুখীন করেছে। সুদীর্ঘকালের ধর্মীয় ও শিক্ষাগত প্রচলন হতে উদ্ভ’ত সামাজিক ও সাংস্কৃতিক বিধি-নিষেধ নারীকে আধুনিককালের পূর্ব পর্যন্ত কর্মক্ষেত্রে প্রবেশে বাধা সৃষ্টি করেছে। পুরুষের উপর অর্থনৈতিক নিভর্রশীলতা এবং ফলশ্রতিতে নারীর নিম্ন আর্থ-সামাজিক অবস্থান একই প্রভাব ফেলেছে, বিশেষ ভাবে উনবিংশ ও বিংশ শতাব্দীজুড়ে পেশাদারী জীবিকার উদ্ভবের ফলে।

Bangladeshi_women_sewing_clothes
উচ্চশিক্ষায় অংশগ্রহণের সুযোগ কম থাকায় নারীরা উচ্চ পর্যায়ের ভাল বেতনের চাকরি থেকে বঞ্চিত হয়েছে। নারীদের বিশ্ববিদ্যালয়ে প্রবেশ এবং সনদ দানে অস্বীকৃতি বিশ্বের প্রায় সব দেশেই তাদেরকে উচ্চমানের পেশায় অংশগ্রহণকে বিলম্বিত করেছে; যেমন ১৯৪৭ সালের শেষ দিকে কেবলমাত্র কেমব্রিজ বিশ্ববিদ্যালয় নারীদের পূর্ণ সনদ লাভের  স্বীকৃতি দেয়, যদিও তা ব্যাপক বিরোধীতা ও তিক্ত বিতর্কের পর। যা হোক, বিংশ শতাব্দী জুড়ে কার্যালয় কেন্দ্রিক শমশক্তির প্রবণতার বৃদ্ধি মানুষের আয়মূলক কাজের ধ্যান ধারনায় পরিবর্তন আনে। এ সময় নারীদের উচ্চশিক্ষা গ্রহণের হার বৃদ্ধি পায়; যা তাদেরকে স্বল্পমেয়াদী ও নিম্নদক্ষতার পেশা হতে দীর্ঘমেয়াদী সুবিধাজনক পেশায় যেতে সাহায্য করে। তা সত্ত্বেও অবধারিত মাতৃত্বের কারণে নারীরা পুরুষের তুলনায় অসুবিধাজনক অবস্থায় আছে। শিশু যতেনর প্রাথমিক দায়-দায়িত্ব নারীদের বলে বিবেচিত, ফলে জননী হিসেবে তাদের বেতন কম হয়, কারণ কোন বাণিজ্যিক প্রতিষ্ঠান প্রসবের পর নারীকে দীর্ঘ সময়ের ছুটি দিতে চায় না।

শ্রমশক্তিতে নারীর ক্রমবর্ধমান অংশগ্রহণ, সারা বিশ্বব্যাপী আরও অধিক সম-শ্রমঘণ্টা নির্ধারন করেছে। যা হোক, পশ্চিম ইউরোপের দেশগুলিতে কর্মক্ষেত্রে পুরুষের তুলনায় নারীর অংশগ্রহণের বিভেদ এখনো উল্লেখযোগ্য পরিমান লক্ষণীয়। উদাহরণ স্বরুপ ব্রিটেনে  খুব অল্প নারীরাই প্রথম সন্তান জন্মাবার পর পূর্ণ-দিবস কাজে থাকে, কারণ যথেষ্ট শিশুযতœকেন্দ্র না থাকা এবং সন্তান জন্মদানের পর বেতন কর্তন, যা প্রথম সন্তানের ক্ষেত্রে ৯% এবং  দ্বিতীয় সন্তানের ক্ষেত্রে ১৬%।